[{"text_idx": "#000000", "text": "on su\u0308mfooniaorkester, mis koosneb Ameerika mandrite andekamatest noortest muusikutest vanuses 18-30. 2001. aastal loodud YOA missiooniks on julgustada va\u0308ljapaistavaid muusikuid oma erialal, pakkudes neile mitmeku\u0308lgseid esinemisvo\u0303imalusi, karja\u0308a\u0308ri no\u0303ustamist jpm. Orkestri dirigendid, o\u0303petajad ja solistid on praegused vo\u0303i endised tipp-tegijad u\u0308le maailma ning kunstilisteks no\u0303ustajateks on teiste seas Placido Domingo, Philip Glass, Yo-Yo Ma ja Martha Argerich. YOA orkestri globaalset haaret iseloomustavad kontserdid tuntuimates saalides u\u0308le maailma, millega on televisiooni ja raadio vahendusel jo\u0303utud 12 miljoni kuulajani. YOA on samuti salvestanud CD-plaate ja orkestrist on valminud mitmeid dokumentaalfilme. Igal aastal juulist augustini korraldab YOA suurejoonelise residentuuri ja kontserttuuri erinevates maailma paikades - orkester komplekteeritakse suuremahulise konkursi alusel ning 2016. aastal lisandub 25-st Ameerika riigist pa\u0308rit muusikule noored anded ka Baltimaadest. YOA korraldab aastaringselt kestvat u\u0308lemaailmset liidrite programmi, mis toetab erakordsete muusikute teekonda saamaks juhtivateks kultuuriettevo\u0303tjateks, o\u0303petavateks artistideks ning va\u0308ljapaistvateks esinejateks. YOA loob muusikute jaoks sidemeid hinnatud ko\u0303rgkoolidega ning karja\u0308a\u0308rialaseid vo\u0303imalusi. YOA po\u0303himo\u0303tete eeskujul on muudetud koolide muusikaprogrammid Brasiilias, Kolumbias, Dominikaani Vabariigis, Haiitil, Jamaikal, Panamas, St. Lucia\u2019s, U\u0308hendriikides ja Uruguais."}, {"text_idx": "#000001", "text": "dirigent Carlos Miguel Prieto (Mehhiko)"}, {"text_idx": "#000004", "text": "Arvo Pa\u0308rdi (1935) lu\u0308hike laul \"Kuss-kuss, kallike\" on muusikute seas eriti armastatud lisapalana. See kuulub tsu\u0308klisse \"Kaks ha\u0308llilaulu\", mis on algselt valmistatud 2002. aastal Jordi Savalli ja tema ansambli Hespe\u0300rion XXI CD-plaadi \"Ninna Nanna\" jaoks kahele ha\u0308a\u0308lele ja klaverile, kuid seatud peagi ka tesitsugustele koosseisudele. Laul on pu\u0308hendatud selle esimestele naissolistidele Arianna Savallile ja Montserrat Figuerasele."}, {"text_idx": "#000006", "text": "tuli esimest korda kokku 2011. a su\u0308gisel dirigentide Tiiu Sinipalu ja U\u0308lle Tuisu juhtimisel. Esialgu ku\u0308mneliikmelisest muusikat armastavate so\u0303prade seltskonnast kasvas kiiresti 20-liikmeline kammerkoor. Kuigi lauljad on pa\u0308rit erinevatelt elualadelt, u\u0308hendab neid pikaaegne laulmiskogemus Eesti parimates koorides ning austus ja armastus ko\u0303rgetasemelise koorimuusika vastu. Sireeni repertuaar varieerub vanamuusikast ta\u0308napa\u0308evase heliloominguni. Eriti va\u0308a\u0308rtustab koor koosto\u0308o\u0308d noorte Eesti heliloojatega (Maria Ko\u0303rvits, Sander Pehk, Evelin Seppar, Pa\u0308rt Uusberg). Sireene on silmatud kontserte andmas suurematest kirikutest ning vallamajadest kiviklibuste randade ja tehasehooneteni. Kuigi koor on oma esitluses taotluslikult ma\u0308ssav ja uuendusmeelne, on selle prioriteet siiski muusika kvaliteet ning professionaalne ko\u0303la, mis lubab koosto\u0308o\u0308d teha z\u030canriu\u0308leselt ja kooslustes, mis va\u0308ljuvad harjumuspa\u0308rastest piiridest. Koor on kahel korral osalenud festivalil Tallinn Music Week, esinenud koos elektroonilise muusika duoga Algoru\u0308tmid klassikalise muusika reivil ning salvestanud singli ja andnud ta\u0308issaalile kaks kontserti koos Briti legendaarse punkansambliga The Membranes. Koori eesma\u0308rgikindlusest annab tunnistust edu ka koorikonkurssidel: I koht Eesti kammerkooride festivali A-kategoorias (2016), II koht rahvusvahelisel koorifestivalil \"Tallinn 2015\" ja \"Tallinn 2013\". 2016. a septembris annab koor va\u0308lja oma esimese plaadi \u201cTerra Incognita\u201d."}, {"text_idx": "#000007", "text": "alustas oma muusikuteed klaverio\u0303pingutega Pa\u0308rnu Lastemuusikakoolis. Eesti Muusika- ja Teatriakadeemia (EMTA) on ta lo\u0303petanud muusikapedagoogika ja ooperilaulu erialal. Haridustee ja\u0308tkus Londoni Guildhall School of Music and Drama magistrantuuris ning magistrikraadi kaitses ta Helsingi Sibeliuse Akadeemias. Aastatel 2004-2011 ta\u0308iendas ta end doktorio\u0303pingute raames EMTA-s (prof. Jaakko Ryha\u0308nen) ning 2005-2006 Karlsruhe Muusikako\u0303rgkoolis saksa lied klassis. Ta on osa vo\u0303tnud mitmete maailmakuulsate muusikute meistrikursustest ja esinenud ooperi-,oratooriumi- ja kammerlauljana paljudes maades. Tema repertuaari kuuluvad pearollid ligi 30-s ooperis, mitmed sopranipartiid suurvormidest ning ta on olnud paljude kaasaegsete heliloojate teoste esmaettekandja. Pille Lill on pa\u0308lvinud Suure Vankri auhinna kui parim naislaulja (1996) ja on olnud Georg Otsa nimelise preemia laureaat (2002). Ta on Richard Wagneri U\u0308hingu stipendiaat (1998), piiskop Platoni III ja\u0308rgu ordeni kavaler (2005) ning talle on omistatud UNISEF-i Sinilinnu preemia (2009), Kultuurkapitali Helikunsti Sihtkapitali aastaauhind (2014) ja presidendi Valgeta\u0308he IV klassi teenetema\u0308rk (2016). Aastatel 1997-2013 o\u0303petas Pille Lill EMTA-s (alates 2003 dotsendina) ning ta on omanimelise Muusikute Fondi PLMF looja ja"}, {"text_idx": "#000009", "text": "- Laulud kaduvas valguses/ Lieder bei schwindendem Licht (orkestrile ja sopranile)"}]